
 ΣΥΛΛΟΓΟΣ ΔΙΚΑΣΤΙΚΩΝ ΥΠΑΛΛΗΛΩΝ ΑΘΗΝΑΣ 

          Πρώην Σχολή Ευελπίδων, Πρωτοδικείο Αθηνών, κτίριο 12, ισόγειο, Τ.Κ. 11362

              Τηλ. 210 8842403, 210 8840370, Fax: 210 8842403, e-mail:info@sdya.go
                                                Αθήνα  4-3-2019 
                                                                                  Αρ. Πρωτ. : 15    
                                         ΑΝΑΚΟΙΝΩΣΗ  
Αγαπητοί συνάδελφοι,  

Το Δ. Σ. του Συλλόγου Δικαστικών Υπαλλήλων Αθήνας κατά το διάστημα των κινητοποιήσεων, με τις δίωρες διακοπές στις συνεδριάσεις των ακροατηρίων, πραγματοποίησε σειρά συναντήσεων με τον Γενικό Γραμματέα του Υπουργείου Δικαιοσύνης κ. Γιώργο Σάρλη, με σκοπό την εξεύρεση λύσεων των προβλημάτων που αντιμετωπίζουν οι Δικαστικές Υπηρεσίες της Αθήνας, με κυρίαρχο ζήτημα την κάλυψη των κενών οργανικών θέσεων.
Στις 2-4-2019 το Προεδρείο του ΣΔΥΑ, συναντήθηκε και με τον Υπουργό Δικαιοσύνης κ. Μιχάλη Καλογήρου, παρουσία και του Γενικού Γραμματέα.
Σχετικά με τα θέματα που είχαμε θέσει εγγράφως, τα οποία αναπτύξαμε και προφορικά, μας ενημέρωσαν για τα ακόλουθα :
Για την προκήρυξη 1Κ/2017 των 404 θέσεων ΠΕ Γραμματέων 

Αποφασίστηκε να προχωρήσει ο διορισμός και των υπόλοιπων 104 υπαλλήλων από τον οριστικό πίνακα και η διαδικασία αντικατάστασης των 50 περίπου διοριστέων που δεν αποδέχτηκαν τον διορισμό τους, κάτι που δεν έκανε μέχρι σήμερα λόγω των δικαστικών προσφυγών.

Για την προκήρυξη 2Κ/2017 των 135 θέσεων ΤΕ και ΠΕ Πληροφορικής

Προχωρά η διαδικασία αναπλήρωσης όσων δεν αποδέχτηκαν τον διορισμό τους και ειδικά για τους ΤΕ, αναρτήθηκε ήδη στο ΔΙΑΥΓΕΙΑ η απόφαση της αναπλήρωσής τους.

Για  την  προκήρυξη  8Κ/2017  των  186  θέσεων  των 

ΤΕ & ΔΕ Γραμματέων και ΥΕ Επιμελητών Δικαστηρίων
Έχουν ήδη διοριστεί οι 21 ΥΕ Επιμελητές Δικαστηρίων. Έχουν εκδοθεί τα αποτελέσματα των 42 ΤΕ Γραμματέων και προχωρά η διαδικασία του διορισμού τους. Αναμένεται εντός του Απριλίου η έκδοση των οριστικών αποτελεσμάτων των 123 θέσεων ΔΕ Γραμματέων, αφού το ΑΣΕΠ έχει ολοκληρώσει την διαδικασία εξέτασης των ενστάσεων.

Για το Εφετείο Αθηνών 
Το Υπουργείο αναγνωρίζει το οξύτατο πρόβλημα που αντιμετωπίζει το Εφετείο Αθηνών, αφενός από τον μεγάλο όγκο δικαστηριακής ύλης και αφετέρου από τον μικρό αριθμό υπαλλήλων που τοποθετούνται στο εν λόγω δικαστήριο από τους εν εξελίξει διαγωνισμούς, λόγω του ότι δεν υπήρχαν κενές οργανικές θέσεις όταν έγινε η κατανομή.
Για το λόγο αυτό μετά και από την ΥΑ 885/2019 ΦΕΚ 222/1-2-2019 (Ανακατανομής Οργανικών Θέσεων), με την οποία αυξήθηκαν οι οργανικές θέσεις, αποφασίστηκε η κατ΄εξαίρεση   πρόσληψη  50  υπαλλήλων  για  το  Εφετείο  Αθηνών.  Το   Υπουργείο   υπέβαλε σχετικό αίτημα έγκρισης δαπάνης (ΠΥΣ 33/2006). Ζητήσαμε να προκριθεί η συντομότερη διαδικασία πρόσληψης που είναι μέσω των επιλαχόντων των διαγωνισμών 
του ΑΣΕΠ, όπως προβλέπεται στο άρθρο 8 του Ν. 4210/2013. Το αίτημα του ΣΔΥΑ υποστήριξε και η ΟΔΥΕ στην συνάντηση που είχε την ίδια μέρα με τον Υπουργό και τον Γενικό Γραμματέα.
Ξεκίνησε η διαδικασία πρόσληψης στις Δικαστικές Υπηρεσίες 100 διακριθέντων αθλητών, σε δεσμευμένες θέσεις, σύμφωνα με τις διατάξεις του άρθρου 28 του Ν.4210/2013.
Υλοποιείται το Πρόγραμμα Κοινωφελούς Εργασίας του ΟΑΕΔ με την πρόσληψη υπαλλήλων, για ένα χρόνο, στις Δικαστικές Υπηρεσίες.

Με την έναρξη της νέας δικαστικής χρονιάς θα εφαρμοστεί και πάλι μέσω προγράμματος ΕΣΠΑ η Άσκηση Δικηγορίας στις Δικαστικές Υπηρεσίες.
ΓΙΑ ΤΙΣ ΥΠΕΡΩΡΙΕΣ

Αυξήθηκε το κονδύλιο των υπερωριών για το 2019 (είναι διπλάσιο σε σχέση με το 2018) και ήδη εγκρίθηκε το μεγαλύτερο μέρος για το πρώτο εξάμηνο. Η πρόταση του Συλλόγου προς τις υπηρεσίες σχετικά με τις υπερωρίες είναι να χορηγηθούν πρωτίστως στα επιβαρυμένα τμήματα, όπως των εδρών, της εκκαθάρισης, της ανάκρισης κλ.π. 

Κτιριακό

Έχουν ξεκινήσει επισκευές και μελέτες για την  βελτίωση των υποδομών των κτιρίων της πρώην Σχολής Ευελπίδων. Έχει προγραμματιστεί η τοποθέτηση κλιματιστικών στα κτίρια που δεν έχουν και η τοποθέτηση ανελκυστήρων στα κτίρια 7, 8 και 12. Επίσης διερευνάται από την ΚΤΥΠ η δυνατότητα κατασκευής κτιρίου στην θέση του υπάρχοντος προκάτ.

Απασχόληση Προϊσταμένων των Ειρηνοδικείων στα Υποθηκοφυλακεία 

Μετά τη νομοθετική ρύθμιση που έγινε, αναμένεται άμεσα η αποστολή των ερωτημάτων για την επιλογή και απόσπαση των συναδέλφων, πτυχιούχων Νομικής, που έχουν υποβάλει αιτήσεις, στα υποθηκοφυλακεία.
Τέλος ξεκίνησε η διαδικασία αποστολής των ερωτημάτων στα αρμόδια Υπηρεσιακά Συμβούλια για την επιλογή Προϊσταμένων Τμημάτων.

Στις 3-4-2019 συνεδρίασε το Δ.Σ. του ΣΔΥΑ και αφού συνεκτίμησε τις εξελίξεις στα θέματα που προαναφέρθηκαν αποφάσισε :

Την αναστολή των δίωρων διακοπών και στο Εφετείο Αθηνών και την  παρακολούθηση της υλοποίησης των δεσμεύσεων που ανέλαβε το Υπουργείο, όσον αφορά τις προσλήψεις και κυρίως της έγκρισης της πίστωσης για την πρόσληψη 50 υπαλλήλων στο Εφετείο Αθηνών  
                                                                         Για Το Δ.Σ.

              Ο Πρόεδρος                                                                                Η  Γεν. Γραμματέας
   Σωτήρης Τριπολιτσιώτης                                                                      Πανωραία  Τέγα
